Kaapstad-waterkrisis: Nog nét water vir soveel dae | Maroela Media
Argieffoto: Marianne Styan
Die Stad Kaapstad het Maandag gesê teen die huidige tempo van waterverbruik en die gebrek aan goeie reënval is daar slegs 105 dae se bruikbare water vir inwoners oor.
Die Stad het in 'n verklaring gesê damvlakke het teen Maandag tot 30% gedaal, wat 1,5% minder is as verlede week. Met minstens 10% van 'n dam se water wat nie bruikbaar is nie, staan damvlakke wesenlik op 20%," lui die verklaring.
Volgens die stad het verbruikers daarin geslaag om die daaglikse verbruik te verminder na 751 miljoen liter 'n dag, 51 miljoen liter meer as die teiken van 700 miljoen liter 'n dag.
Die Stad het verlede week 'n plaaslike noodtoestand verklaar.
Ten einde te verseker dat die Stad voorbereid is op alle gebeurlikhede, het Patricia de Lille, uitvoerende burgemeester, die noodtoestand in terme van artikel 55 van die Wet op Rampbestuur verklaar en in die provinsiale koerant aangekondig.
Die verklaring is geldig vir 'n tydperk van drie maande en kan daarna sonder 'n stadsraadsbesluit maandeliks verleng word.
"Die Stad kan nou 'n beroep doen op noodverkrygingsprosedures om die uitvoer van die maatreëls vir die noodtoestand en aanvul van waterbronne te bespoedig. Die noodtoestand is egter nie 'n verskoning vir inwoners om nie steeds waterverbruik verder te verminder nie en die stad gaan voort om watervermorsing te monitor," het die Stad vroeër gesê.
Kaapstad waterbeperkings Wes-Kaap
Man gevonnis vir gru-moord op ouma
Is daar ni n manier om water van n ander rivier te herlei na die Bergrivier toe nie?
Daar is 'n produk op die mark wat water maak uit die atmosfeer. Water From Air is die produk se naam Ek dink dit sal Kaapstad help. Die produk werk rerig en veral in 'n hoë humiditeits gebiede.